google/wiki40b huggingface dataset:
Staffan Olsson

Klubb

Olsson startet å spille håndball som 10-åring for den klubben Skånela som holder til halvveis mellom Uppsala og Stockholm. Seks år senere ble han vervet til Stockholmslaget Cliff hvor han fikk sin proffdebut.
I 1989 flyttet han til Tyskland og signerte for Hüttenberg, hvor han ble i to sesonger før han vendte tilbake til Sverige og Cliff.
Olsson prøvde på nytt lykken i Tyskland da han signerte for Bundesligaklubben Niederwürzbach. Etter fire sesonger og 123 kamper i klubben ble han hentet av storklubben Kiel hvor han ble i syv sesonger og vant 4 Bundesligatitler.
I 2003 flyttet Olsson tilbake til Sverige og signerte for Hammarby, hvor han ble ut sin spillerkarriere foruten et kort utlån i den spanske klubben Ademar León i 2004.

Landslag

Olsson har spilt 358 kamper for det svenske landslaget, og scoret hele 855 mål. Han landslagsdebuterte i 1986 og var med å vinne blant annet VM-gull i 1990 og 1999, EM-gull i 1994, 1998, 2000 og 2002, samt OL-sølv i 1992, 1996 og 2000. Olsson deltok også i OL i 1988.
Hans mest kjente mål er hans utligning mot Tyskland i sluttsekundene under EM-finalen 2002 i Globen. Målet gjorde at kampen gikk til ekstraomganger, som Sverige til slutt vant.

Klubb

I 2006 la Olsson opp som spiller, og hadde da allerede vært spillende trener for Hammarby i to år, det siste året som hovedtrener. Han ble i klubben til april 2011.
23. september 2015 ble Olsson assistenttrener for den franske klubben Paris Saint-Germain.

Landslag

I 2008 tok Olsson over som svensk landslagssjef sammen med Ola Lindgren, da daværende hovedtrener Ingemar Linnéll gikk av.
Ala Lompolo

Dyreliv

Det biologiske mangfoldet i Ala Lompolo er marginalt og begrenset på grunn av dens kraftige forurensninger og til dels oksygenfrie tilstand. Livet på sjøbunnen domineres av fjærmygglarver, men det er også ertemuslinger og vannmidder der.
Det ser ut til at større fisk har vært fraværende fra sjøen en betydelig tid. På begynnelsen av 1990-tallet ble det gjennomført fiske på sjøen med tanke på prøvetakninger, men det ble ikke fanget fisk der, til tross for gjentatte forsøk. Tidligere hadde blant annet større ørreter og røyer svømt i innsjøen. Småfisk, trolig nipigget stingsild, finnes derimot fortsatt, både i innsjøen og i Luossajoki.
Fuglefaunaen er mangeartet, i motsetning til de ovennevnte. Mange fugler hekker og hviler i det grunne vannet, deriblant horndykker, toppand, siland og hettemåke.

Planteliv

Også Ala Lompolos over- og undervannsvegetasjon er minimal, og begrenset til sjøens grunnere deler. I den sørvestlige delen av sjøen er utbredelsen størst. Rundt sjøen finner man vier, starr og skoger av fjellbjørk.

Forurensning

Det var på begynnelsen av 1990-tallet, i forbindelse med LKABs undersøkelser i forkant av tømming av den sørlige delen av Luossajärvi, at man først oppdaget krisetilstandene i innsjøene. Fisken var borte, og sjøen inneholdt store mengder miljøgifter.
Bunnsedimentet inneholder høye verdier av diverse tungmetaller, spesielt kvikksølv; 230 kg ligger på bunnen, og innsjøen har tatt stor skade av dette. Utover kvikksølv beregnes sedimentet å inneholde ti tonn zink, tre tonn kobber, 1,6 tonn bly, ett tonn molybden og 33 kg kadmium. Det er ikke helt klart hvor kvikksølvet kommer fra, LKABs tidligere anvendelse av kvikksølvsalter ved malmanalyser er en mulig årsak. I tillegg er det 17 000 ustabile granater i innsjøen, som Sveriges forsvar dumpet en gang på 1950-tallet, samt høye verdier av PCB.
De ekstreme forurensningene i Ala Lompolo har ført til at blant annet fjærmygg har utviklet tydelig misdannede munndeler.

Tiltaksmuligheter

Sanering av Ala Lompolo er aktuelt, da sjøen er kilde for elver som blir tatt opp av Torneälven, noe som påvirker hele vannsystemet nedstrøms. For høye verdier av kvikksølv er konstatert i blant annet gjedde i Jukkasjärvi siden begynnelsen av 1990-tallet.
FLAC

Free Lossless Audio Codec (FLAC) er et fritt, tapsløst lydformat fra organisasjonen Xiph.org. FLAC-prosjektets referanseimplementasjon er tilgjengelig under BSD-lisensen.

Virkemåte

At formatet er tapsløst vil si at den lagrede lyden er identisk med den digitale lydkilden (f.eks. CD). Algoritmen baserer seg på lineær prediksjon. Korte segmenter komprimeres uavhengig av hverandre, slik at informasjon fra andre segmenter ikke trengs for å gjenskape et segment. Dette gjør at formatet kan spilles av selv om man bare har tilgjengelig deler av datastrømmen på et gitt tidspunkt, eksempelvis nettradio og avspilling av lineære lagringsmedier som CD. Dessuten vil en feil bare ødelegge et tidsavgrenset område av lyden. Lyd i FLAC-formatet kan enten lagres som .flac-filer eller lagres i et konteinerformat, vanligvis ogg.

Bruksområder

Fordi FLAC er tapsløst, er det godt egnet for digital arkivering av ellers ukomprimert lyd, for eksempel wav-filer eller oppbevaring av favorittplatene. Men i motsetning til wav, støtter FLAC-lagring av metadata, akkurat som kvalitetstapende formater. Selv om filstørrelsen blir mindre enn en tilsvarende ukomprimert lydfil (typisk ca. 50% for musikk), blir den langt større enn i lydformater som komprimerer med kvalitetstap, altså ofrer kvalitet til fordel for sterkere komprimering. Det er ingen god ide å FLAC-komprimere lyd som har vært komprimert av kvalitetstapende kodeker; lydkvaliteten blir nøyaktig like dårlig, og FLAC vil vanligvis komprimere dårligere enn om man hadde tatt den opprinnelige digitale kilden.
Rothley

Historie

Det har vært bebyggelse på stedet siden saksisk tid. På kirkegården er det bevart et saksisk kors. Landsbyen nevnes i Domesday Book som Rodolei, og var da kongens eiendom. Det er mulig at navnet kommer fra angelsaksisk Roþlēah, «slette i en lysning».
I høymiddelalderen etablerte Tempelridderne seg i Rothley. Deres herregård inngår nå i Rothley Court Hotel. Bygningen ble overlatt til Babingtonslekten etter oppløsningen av klostrene i det 16. århundre. Slekten eide herregården i neste trehundre år, inntil Thomas Babington døde i 1837. Han var parlamentsmedlem for Leicester fra 1800 til 1818, og studerte sammen med William Wilberforce på St John's College ved Universitetet i Cambridge. De to jobbet nært sammen om bedring av sosiale kår og for å forby slaveri. Mye av teksten til loven som fikk slutt på den britiske slavehandelen ble skrevet i Babingtons hjem i Rothley.
I 2007 ble landsbyen kjent over store deler av verden i forbindelse med Madeleine McCann-saken, ettersom McCann-familien har sitt hjem der. I mai ble den da tre år gamle piken meldt savnet mens familien var på ferie i Portugal. Dette preget landsbyen sterkt i månedene som fulgte. Foreldrene kom tilbake til Rothley i september 2007, og et stort pressekorps fulgte etter; på det tidspunkt hvor de kom tilbake hadde de status som mistenkte i saken. Det oppstod raskt konflikter mellom lokalbefolkningen og pressen.
Svømming under Stillehavslekene 2015

Svømming under Stillehavslekene  2015. Svømming var en av flere sporter som var med i de femtende stillehavslekene som ble arrangert i Port Moresby på Papua Ny-Guinea i perioden 4. til 18. juli 2015. Det var femtende gangen som svømming var med på programmet under stillehavslekene. Det ble konkurrert i førtito øvelser, tjueen for menn og tjueen for vinner. Ny-Caledonia ble beste nasjon med tjueen gullmedaljer foran Tahiti med åtte.
Ceratophyus

Utseende

Nokså store (18 - 30 millimeter), blankt svarte tordivler. Kroppsformen er noe slankere og mer jevnbred enn mange andre medlemmer av denne gruppen. Hannen har ett horn på hodet og et langt horn på pronotum, dette mangler hos hunnen. Dekkvingene har kraftige lengdefurer, beina er kraftige gravebein.

Levevis

Disse billene er knyttet til husdyr og larvene lever av møkk nede i dype tunneler som foreldrene har gravd ut. Derfor finnes tordivlene helst på steder der bakken er lett å grave i, særlig på sandjord. De voksne billene flyr gjerne i skumringen, og lager en brummende lyd.

Utbredelse

Slekten er utbredt i Sør-Europa og Nord-Afrika og videre østover til Sichuan, dessuten finnes det én art i California.
Reefy Seadragon

Reefy Seadragon er et musikkalbum med Dog Age, utgitt i 2006.
Kayak

Historie

Med deres instrumentale dyktighet og keyboardspilleren Ton Scherpenzeels bekvemmeligheter med å skrive låter på engelsk, skulle man nesten tro bandet var et britisk progrockband. Men dette nederlandske bandet ble grunnlagt i 1968 i byen Hilversun, hvor Ton Scherpenzeel og trommeslageren Pim Koopman gikk på musikkskole. Etter at gitaristen Johan Slager, bassist Cees van Leeuwen og vokalist Max Werner kom med, ble gruppen satt og de begynte med innspilling i 1972.
Albumet Royal Bed Bouncer fra 1975 var et av de mest balanserte albumene med disse to stilartene, og ble et kommersielt og artistisk høydepunkt for bandet. De fortsatte å utgi album på 1970-tallet med varierende suksess på forskjellige plateselskap og i 1974 var de oppvarmingsband for Queen, et viktig sceneskifte som influerte bandet på deres senere album. Som de fleste andre progrockband, så hadde ikke Kayak en stabil medlemsrekke, og på et punkt hadde de tre bassister på like mange år. 
Med Ton Scherpenzeel som fast medlem ble Kayaks første medlemmer den vesentligste medlemsrekken. Men Pim Koopmans astma tvang ham til å legge opp alt i 1976, mens Max Werner var så påvirket av sceneskrekk og tvil over sin egen sangstemme at han ville ta over den ledige trommestolen og lot det nye medlemmet Edward Reekers ta over vokaljobben. Ton Scherpenzeels sentrale rolle i bandet ble etter hvert tatt over av andre, og Kayak ble oppløst i 1980. 
Ton Scherpenzeel fortsatte å arbeide med det britiske progrockbandet Camel og har i nyere tid komponert for teater. Pim Koopman og Edward Reekers arbeidet innen musikkproduksjon, mens Max Werner jobbet i det nederlandske postvesenet. Cees van Leeuwen ble senere en prominent advokat. Kayak ble gjenforent i 1997 for en nederlandsk TV-serie, og ga ut et par nye utgivelser før de i 1999 fant sammen igjen.
Aukra

Tidligere bruk av kommunenavnet Aukra

Aukra, tidligere skrevet «Akerø», var opprinnelig en kommune som omfattet Gossa, Otrøya, en del av Midøya, øyene i Sandøy, samt Julsundet og Mordal på Romsdalshalvøya. 1. januar 1867 ble «Sandø» (Sandøy) skilt ut som egen kommune. I 1924 ble resten av kommunen delt i Nord-Aukra, som bestod av Gossa og fastlandsdelen (hvorav en del ble avgitt til Molde i 1964), og Sør-Aukra, som bestod av Otrøya og en del av Midøya i det som nå er Midsund kommune. Aukra fikk dagens grenser ved avståelsen av Mordal til Molde i 1964 og har hett Aukra siden 1965, samme år som Sør-Aukra ble slått sammen med resten av Midøya samt Dryna fra Vatne kommune og byttet navn til Midsund.
Navnet Aukra, som er unikt i Norge, kommer trolig av Aukrin, en sammensetning av akr og vin: åker og eng. Fra 1600-tallet og frem til 1917 var navnet fordansket med endelsen -ø(e): «Akerø» (Dan Børge Akerø).

Økonomi

Gassterminalen for Langeled-ledningen ligger på Nyhamna på øya Gossa. Første del av ledningen ble åpnet i 2006, og i oktober 2007 ble hele ledningen satt i drift.

Tusenårssted

Kommunens tusenårssted er en torgplass i sentrum av Falkhytta, ved kommunehuset. Torget har heller i stein, gjerde i teglstein, benker og beplantning. Kommunens tusenårstre er plantet rett utenfor kommunestyresalen.
Kvernberggata

Sentrum stopp

Sentrum stopp utgjør hele første del av gata og er bussterminal for byen. I dette området er gata stengt for normal motorisert ferdsel, unntatt til eiendommene og for kjøring med buss og drosje.
Hoechang

Administrativ inndeling

Fylket er delt inn i en ŭp (småby), fire rodongjagu (arbeiderdistrikt) og 16 ri (landsby).
Oscar Lewicki

Landslaget

Lewicki har spilt fire landskamper for Sverige, 20 kamper for Sveriges U21-lag, og en rekke landskamper i lavere aldersklasser.
Han ble tatt ut i Sveriges EM-tropp til EM i Frankrike 2016.
Hen kirke (Rauma)

Interiøret

Innvendig er himlingen (taket) malt i en blå farge og er drapert med stjerner i gull. Benker, dører og alterringen er malt i ulike blåfarger. Midt i kirkerommet står fire kraftige søyler i treverk, disse er malt som en marmor etterligning.
Kirken ble innredet med prekestolalter der prekestolen henger over alteret. Altertavlen ble laget ny til kirken i 1831, den er malt i en valmuerød bunnfarge og har fire søyler i hvitt, gull og en blek farge. Alterprekestolen er plassert høyt oppe, midt i altertavlen. En nyere prekestol som brukes idag er fra 1930-årene, den er frittstående. Prekestolen i altertavlen brukes ikke lenger og da kirken ble restaurert i anledning ett hundreårsmarkeringen i 1931, malte Halvard Hatlen ett (nytt) bilde i altertavlen. Dette bilde erstattet og har funksjon som dør bak altertavlens prekestol.
Ellers finnes det et rosemalt skap fra 1788. Halvard Hatlen har malt seks portretter av tidligere prester. Disse henger bak i kirken under galleriet. Han har også malt et maleri (1942), som henger i koret.

Kirkegården

Kirkegården er utvidet flere ganger. Etter utvidelsen i 2002 er har den noe over 1800 graver .
Norsjö

Norsjö er et tettsted i Västerbottens län i landskapet Västerbotten i Sverige. Det er Norsjö kommunes administrasjonssenter. I 2010 hadde tettstedet 2 051 innbyggere.
Henri Maspero

Bakgrunn

Henri Maspero var sønn av egyptologen Gaston Maspero, og halvbror til sinologen Georges Maspero. Etter begynnende studier og forskning i egyptologi med sin far i Egypt vendte Henri Maspero tilbake til Frankrike og studerte jus, og så kinesisk og andre østasiatiske språk under Édouard Chavannes.
I 1908 begynte han å arbeide for École Française d'Extrême-Orients avdeling i Hanoi, og beskjeftiget seg med Bakindias språk og folkeskikker.

Sinolog

I 1918 overtok han lærestolen for sinologi ved Collège de France, som etterfølger av sin lærer Édouard Chavannes. Hans nye forskningstyngdepunkt var daoismen; i 1922 offentliggjorde han for første gang en artikkel innen emnet. I 1927 offentliggjorde han La Chine Antique, som ble et standardverk om det gamle Kinas historie, litteratur og filosofi. 
I 1930-årene fulgte et høyt antall artikler og andre studier av kinesisk religion, rettsvesen og økonomiske historie. Han etterfulgte Marcel Granet på lærestolen for sinologi ved Sorbonne og var avdelingsdirektør for Kinas religioner ved École Pratique des Hautes Études.
I juli 1944 ble Henri Maspéro arrestert av tyskerne under mistanke om terroristisk aktivitet, ble internert i fengselet i Fresnes og derfra etterhvert deportert til KZ Buchenwald i Tyskland. 
Henri Maspéro døde av utmattelse 17. mars 1945 – kort før konsentrasjonen ble befridd av de allierte. Den eneste tyske innehaver av en lærestol i sinologi som den gang ikke var medlem av NSDAP, Erich Haenisch fra Friedrich-Wilhelm-Universität i Berlin, hadde forgjeves forsøkt å få sin franske kollega satt fri. 
Henri Maspéros etterfølgere i Paris var Max Kaltenmark og Rik Schipper.

Familie

Henri Maspero giftet seg med Hélène Clerc (1899-1997) og de fikk sønnen Jean i 1925, som ble motstandmann under krigen, frivillig i den amerikanske armé og falt i kamp 8. september 1944. De var også foreldre til skribenten og redaktøren François Maspero.
Mansk rovflue

Mansk rovflue (latin Machimus cowini, engelsk The Manx robber fly; mansk quaillag roosteyr Manninagh) er en av 7 100 arter av rovfluer (Asilidae) som er kjent verden over, og en av 28 arter som er kjent på De britiske øyer.

Spredning og habitat

Mansk rovflue ble først oppdaget på Man i Irskesjøen på 1940-tallet, derav dets navn «Mansk» (engelsk Manx) i betydning fra Man, skjønt denne arten har også blitt referert til som «Irsk rovflue» i boken British Soldier Flies and their Allies (Stubbs & Drake 2001). Den ble først antatt å være endemisk til øya Man, men forskeren Martin Speight har siden bekreftet at den har blitt funnet over Irskesjøen i sanddynene på østkysten av Irland. Det er ingen dokumenterte opptegnelser fra Storbritannia. Speight har også funnet den i Tyskland i 1987 og har identifisert fluer fra museer som er samlet inn fra nordlige Tyskland, Nederland, nordlige Frankrike og Ungarn som M. cowini, og ikke M. cingulatus som tidligere antatt.
Fluen ble først oppdaget i våtlandsområdet Ballaugh Curraghs i nordlige Man og ble observert der på nytt på midten av 1990-tallet da et par ble fanget av Steve Crellin, en lokal entomolog. Selv om disse ble funnet Curraghs var de antagelig assosiert med en menneskeskapt torvhekk. Det er også antatt den tidligere lokaliteten av arten ved veggrensen og jordbruksormådet i nærheten av gamle Ballamona Hospital, rett utenfor hovedstaden Douglas, har ubevisst blitt ødelagt av at vegen ble utvidet og bygging av hus langs vegen, da en økologisk undersøkelse som ble gjort forut byggingen av det nye sykehuset Nobles Hospital ikke kunne påvise noen arter til tross for omfattende prøver. Rovfluen eksisterer fortsatt ved et antall steder over hele nordsiden av Man, inkludert den nasjonale naturreservatet i Ayres og ved Manx Wildlife Trusts område ved Cronk y Bing hvor den antagelig er knyttet til de tørre sanddynene, muligens larvenes habitat, og vegetasjonen som bjørnebær og gulltorn. Det er mulig at mansk rovflue også eksisterer andre steder på Man, men dette er ikke påvist da forskerne hittil har hovedsakelig foretrukket å gjøre undersøkelser i de nordlige områdene. Speight har notert blomstrende kolonier som eksisterte langs sandkysten av nordøstlige delen av Man.

Taksonomi

Det vitenskapelige navnet for arten, Machimus cowini (Hobby, 1946), er navngitt etter den entomolog som oppdaget arten, W. S. Cowin. Det vitenskapelige navnet var en gang Epitriptus cowini, men ble omdøpt til Machimus cowini etter å ha blitt plassert i slekten Machimus.

Bevaring

Bevaringsstatusen for arten er for øyeblikket (2010) ukjent, men Manx Wildlife Trust og Manx National Trust mener at ved opprettelsen av naturreservatet har bevart habitaten for mansk rovflue fra fullstendig ødeleggelse.

Kultur

I 1979 utstedte Mans postvesen et frimerke med verdien 13 pence for å feire 100-årsjubileet til Manx Natural History & Antiquarian Society. Maleriet til J. H. Nicholson avbilder mansk rovflue og nevner artens tidligere vitenskapelige navn Epitriptus cowini.
Den 1. februar 2001 utstedte Mans postvesen igjen et frimerke som avbildet mansk rovflue i serien «Bugs and Bees» med verdien 58 pence.
Dodman Island

Dodman Island er en øy 3,5 nautiske mil lang og som ligger 4 nautiske mil sørøst for Rabot Island og 10 nautiske mil vest for Ferin Head, utenfor vestkysten av Graham Land. Øyen ble kartlagt og navngitt av British Graham Land Expedition, 1934–37, under Rymill.
Sean

Etymologi

Sean er en anglifisert form av det irske navnet Seán, som er den irske formen av John. Dette er igjen en kortform av mannsnavnet Johannes, som kommer fra det greske navnet Ioannes (Ιωαννης). Ioannes kommer fra hebraisk Yochanan og betyr «Gud er nådig».
Shane, Shaun og Shawn er andre anglifiserte former av Seán. Shayne er en variant av Shane.
Mariano Rajoy

Bakgrunn

Mariano Rajoy Brey var eldst av de fire barna til jurist og provinsialrettspresident (Audencia Provincial) i provinsene León og Pontevedra, Mariano Rajoy Sobredo, og hans hustru Olga Brey (Lopez) i Santiago de Compostela).
Rajoy er barnebarn av jussprofessor og medforfatter av  autonomistatuttet for Galicia fra 1936, Enrique Rajoy Leloup (1882–1966).
Faren yrke førte til hyppig endring av bosted, blant annet til Piedrahíta (Ávila), Santiago de Compostela, Piedrahita, Carballino (Orense), Oviedo (Asturia) og til slutt León.
Rajoy er utdannet ved Universidad de Santiago de Compostela.

Politiker

Han engasjerte seg først politisk i sin hjemregion Galicia, hvor han ble folkevalgt i lokal- og regionalpolitikken. I 1981 ble han medlem i Alianza Popular – som senere utviklet seg til Partido Popular – og ble samme år valgt til Galicias regionforsamling. Rajoy ble i 1984 visepresident i Galicias xunta, eller regionregjering.
Fra 1996 til 2004 var han minister med forskjellige ansvarsområder i statsminister José María Aznars regjering. Han var minister for offentlig forvaltning (1996–1999), minister for utdanning og kultur (1999–2000), innenriksminister (2001–2002) og presidentskapsminister (2000–2001 og 2002–2003). Fra 2000 til 2003 var han også visestatsminister. 
Han har vært partileder for det konservative partiet Partido Popular siden 2004.  
Han ble utpekt til å etterfølge Aznar og ledet valgkampen for Partido Popular i 2004, men måtte i etterkant av terrorangrepet i Madrid i mars samme år se partiet slått av Partido Socialista Obrero Español under ledelse av José Luis Rodríguez Zapatero. Rajoy ble opposisjonsleder og ledet partiet til framgang i valget i 2008, likevel uten å vinne regjeringsmakten. I valget i 2011 var Rajoy igjen statsministerkandidat og denne gang lyktes partiet i å vinne flertall i Spanias nasjonalforsamling. Rajoy ble innsatt som statsminister den 21. desember 2011.
Etter valget i 2015 har Rajoys regjering vært et forretningsministerium. I oktober 2016 valgte imidlertid Spanias parlament Rajoy som ny regjeringssjef. Rajoys regjering ble valgt med grunnlag i et mindretall i parlamentet. Den nye regjeringen ble presentert 3. november 2016. 
Rajoys regjering satt til 1. juni 2018, da deputertkongressen vedtok et mistillitsforslag mot ham med 180 mot 169 stemmer. Mistillitsforslaget hadde sitt utspring i at medlemmer av Partido Popular ble dømt i en korrupsjonssak.
Moritz Bleibtreu

Bakgrunn

Bleibtreu vokste opp som sønn av østerrikske foreldre i Hamburg. Moren var skuespillerinnen Monica Bleibtreu (1944–2009), faren skuespilleren Hans Brenner (1938–1998). Bleibtreus bestefar var forfatteren Renato Attilio Bleibtreu. Hans oldemor Maximiliane Bleibtreu, hennes søster Hedwig Bleibtreu og deres foreldre Amalie Bleibtreu og Sigmund Bleibtreu var likeså skuespillere. Moritz Bleibtreu er gjennom sin far halvbror til skuespillerinnen Cilli Drexel.

Barneskuespiller

Allerede som barn stod han foran kameraet, og han ble særlig kjent i en tysk barne-TVserie som hans mor, Monica Bleibtreu, og hennes daværende mann, Rainer Boldt, hadde skrevet, Neues aus Uhlenbusch med Hans-Peter Korff. Denne barneserien ble som Barna i Uhlenbusch også sendt på norsk fjernsyn.
Deretter spilte han i en annen av Rainer Boldts tyske tv-serier, Ich Hatte Einen Traum, igjen med Hans-Peter Korff. Hans tredje rolle var i 1986 ved siden av sin mor i den tyske mini-serien Mit meinen heißen Tränen. Bleibtreu forlot etter ellevte klasse skolen. Han dro til Paris, der han arbeidei i et halvt år som au pair. Deretter gikk turen til New York, der han tok undervisning i skuespill.

Karriere

Bleibtreu fortsatte sin karriere 21 år gammel på Schauspielhaus i Hamburg. Dette ble supplert av roller i mindre tyske tv-serier. I 1993 medvirket han med en mindre rolle i Schulz & Schulz 5.
Han ble kjent ved en rekke tyske tv-filmer, men især for sine roller i de tyske filmer Lola, Knockin’ on Heaven’s Door og Eksperimentet og De grunnleggende bestanddeler, som er basert på Michel Houellebecqs roman. For sin innsats i denne filmen mottok Bleibtreu Sølvbjørnen for beste hovedrolle. Bleibtreu har også mottatt en rekke andre priser for sin innsats som skuespiller i Tyskland. 
Filmen som virkelig gjorde Bleibtreu kjent for et større publikum, også utenfor Tyskland, var Baader Meinhof, der han spilte hovedrollen som Andreas Baader. Med filmselskapet til Fatih Akin medvirket han i de tyske filmer Im Juli, Solino og Soul Kitchen.
Bleibtreu medvirket i banefilmer, blant annet i 2004 i den danske filmen Fakiren fra Bilbao.
Bleibtreu nevnte i år 2007 at han i 1998 hadde besluttet å «ikke at medvirke i tv-produksjoner mer, fordi filmen er mere aktiverende for tilskuerne, mens tv er mer pasifiserende».
Siden begynnelsen av 2010 har man kunne se en figur av Bleibtreu på Madame Tussauds i Berlin.